Document ID: /roh_data/filtered/swiss_laws_in_ROH.jsonl.gz/75

217.320

Ordinaziun davart la mesiraziun uffiziala en il Grischun (OCMU)

dals 07-02-2012 (versiun dals 15-02-2012)

sa basond sin l'art. 45 da la constituziun chantunala1)

relaschada da la regenza ils 7 da favrer 2012

1. Disposiziuns generalas

Intent

Art.  1 1 Questa ordinaziun serva a l'execuziun da la lescha federala da geoinfurmaziun 2) e fixescha las disposiziuns executivas tar la lescha chantunala da geoinfurmaziun3) en il   sectur   da   la   mesiraziun   uffiziala.   Ses   intent   è   quel   da   termar,   da   mesirar   e d'actualisar las cumponentas da la mesiraziun uffiziala en moda unitara.

Autoritad responsabla

Art.  2 1 L'uffizi d'agricultura e da geoinfurmaziun è il post responsabel per survegliar la mesiraziun   uffiziala   (surveglianza   da   la   mesiraziun).   La   surveglianza   da   la mesiraziun exequescha las incumbensas da la mesiraziun uffiziala tenor l'artitgel 19 da la lescha chantunala da geoinfurmaziun (LCGeo)4) e tenor questa ordinaziun.

1) DG 110.100 2) CS 510.62 3) DG 217.300 4) DG 217.300 * tabellas da las modificaziuns a la fin dal relasch

1

217.320

2. Termaziun

Art.  3

Determinaziun dals cunfins da proprietad 1. procedura ordinaria

1 En   territoris   senza   mesiraziun   renconuschida   fixescha   l'inschignera   geometra   u l'inschigner geometer ils cunfins da proprietad en preschientscha da las proprietarias e   dals   proprietaris   dals   bains   immobigliars   participads   u   da   lur   represchentanza autorisada.   Per   la   cooperaziun   po   ella   u   el   consultar   la   cumissiun   da   termaziun nominada da la vischnanca.

2 Las proprietarias ed ils proprietaris dals bains immobigliars participads ston vegnir envidads almain 14 dis ordavant a la determinaziun dals cunfins. Sch'ellas ed els na dattan betg suatientscha a l'invit, vegnan ils cunfins fixads da l'inschignera geometra u da l'inschigner geometer en cooperaziun cun las proprietarias e cun ils proprietaris cunfinants preschents. En cas d'ina protesta ston las proprietarias ed ils proprietaris dals bains immobigliars absents surpigliar ils custs supplementars ch'els chaschunan, nun ch'ellas ed els vegnian da giustifitgar lur absenza.

2. procedura simplifitgada

Art.  4 1 En territoris d'agricultura e da selvicultura en regiuns da muntogna e d'alpegiada tenor il cataster da la producziun agricula sco er en territoris nunproductivs pon ils cunfins vegnir determinads sin basa da plans, da fotografias or da l'aria u d'auters documents adattads.

Relaziuns da proprietad tenor il register funsil

Art.  5 1 La determinaziun dals cunfins da proprietad na dastga betg midar las relaziuns da proprietad ch'èn inscrittas en il register funsil.

Segns da mesiraziun

Art.  6 1 Sco segns da mesiraziun valan:

a)

craps   e   bulluns   inclusiv   lur   segiranzas   externas,   tumbins,   pitgas   drizzadas sidretg,   piramidas   e   chaussas   sumegliantas   che   han   l'intent   da   marcar   ils puncts fixs planimetrics ed altimetrics;

craps da cunfin sco er auters segns admissibels sco cruschs, bulluns, terms da material sintetic, pitgas e.u.v. che han l'intent da marcar ils cunfins chantunals, communals e da proprietad;

pitgas per designar provisoricamain ils puncts da mesiraziun;

livels da l'aua.

b)

c)

d)

Marcar ils cunfins

Art.  7 1 La surveglianza da la mesiraziun relascha directivas davart las pretensiuns envers la marcaziun dals cunfins e designescha ils segns da cunfin permess.

2

217.320

Art.  8 Renunzia a segns da cunfin 1 I po vegnir renunzià da plazzar segns da cunfin durabels:

a)

b)

en territoris che basegnan in'arrundaziun;

en territoris, nua ch'ils segns da cunfin èn periclitads permanentamain tras l'utilisaziun agricula u tras autras influenzas;

en   territoris   d'agricultura   e   da   selvicultura   en   regiuns   da   muntogna   e d'alpegiada   tenor   il   cataster   da   la   producziun   agricula   sco   er   en   territoris nunproductivs;

tar   vias   champestras   e   tar   vias   da   guaud,   cun   excepziun   dals   cunfins   da proprietad che tanschan fin a questas vias;

en cas da dretgs independents e permanents;

sche quai chaschuna donns vi d'edifizis;

en cas da cunfinaziuns architectonicas cleras ed en lieus nunaccessibels.

c)

d)

e)

f)

g)

Art.  9

Obligaziuns da las proprietarias e dals proprietaris dals bains immobigliars

1 Las proprietarias ed ils proprietaris dals bains immobigliars èn obligads da laschar munir   ils   cunfins   da   lur   bains   immobigliars   cun   segns   da   cunfin   tenor   las prescripziuns e da tolerar ils segns da mesiraziun e da cunfin sin lur proprietad immobigliara.   Midadas   u   donns   vi   da   quests   segns   ston   vegnir   annunziads immediatamain   a   la   vischnanca   ubain   a   l'inschignera   geometra   u   a   l'inschigner geometer responsabel.

Protecziun dals segns da mesiraziun

Art.  10 1 Segns   da   mesiraziun   uffizials   sco   puncts   fixs   da   mesiraziun   e   segns   da   cunfin dastgan vegnir mess u restabilids mo tenor las directivas e sut la surveglianza da la geometra-revisura   u   dal   geometer-revisur.   Segns   da   mesiraziun   ch'èn   vegnids allontanads   en   il   rom   da   lavurs   da   construcziun   ston   vegnir   annunziads   a   la geometra-revisura u al geometer-revisur responsabel.

2 Acziuns   e   mesiras   che   restrenschan   la   segirezza   da   segns   da   mesiraziun   èn scumandadas.   Resalvadas   restan   las   disposiziuns   dal   cudesch   penal   svizzer 5)

(art. 145, 256, 257, 268, 286).

Art.  11 1 Tgi che chaschuna donns vi da segns da mesiraziun, sto star bun per quels.

Responsabladad

5) CS 311.0

3

217.320

Mantegniment

Art.  12 1 Las vischnancas èn obligadas da laschar controllar periodicamain e sche necessari da laschar reconstruir la geometra-revisura u il geometer-revisur las segiranzas dals puncts fixs planimetrics ed altimetrics da la categoria 3 en ils territoris dal vitg e da construcziun.

2 Sche la surveglianza da la mesiraziun constatescha donns u periclitaziuns da puncts fixs da la categoria 1 sco er midadas vi da puncts fixs planimetrics da la categoria 2, annunzia ella quai a l'uffizi federal da topografia.

Cunfins da suveranitad

Art.  13 1 Per lung dal cunfin naziunal surpiglian las immobiglias la lingia da quest cunfin.

2 Sa basond sin contracts internaziunals surdat la surveglianza da la mesiraziun a l'uffizi   dal   register   funsil   ed   a   la   geometra-revisura   u   al   geometer-revisur l'incumbensa   da   midar   ils   cunfins   dals   bains   immobigliars   per   lung   dal   cunfin naziunal.

3 Sche la surveglianza da la mesiraziun constatescha donns u periclitaziuns da segns da   cunfin   per   lung   dal   cunfin   naziunal,   annunzia   ella   quai   a   l'uffizi   federal   da topografia.

4 Il mantegniment dals segns da cunfin communals è chaussa da las vischnancas.

3. Mesiraziun

Realisaziun

Art.  14 1 L'emprima   registraziun   e   la   renovaziun   da   la   mesiraziun   uffiziala   pon   vegnir realisadas en etappas. Il termin da realisaziun da las singulas mesiraziuns sa drizza tenor las cunvegnas da program cun la confederaziun.

Approvaziun

Art.  15 1 Suenter che l'exposiziun publica da la mesiraziun uffiziala è terminada e suenter che las protestas èn liquidadas en l'emprima instanza, approvescha la regenza il plan per il register funsil, las datas da la mesiraziun uffiziala ed ils ulteriurs extracts creads per administrar il register funsil, ed ella conceda a quests documents la forza da cumprova da documents publics.

Datas da la mesiraziun uffiziala

Art.  16 1 Las datas da la mesiraziun uffiziala servan sco basa per organisar e per manar sistems d'infurmaziun geografica e ston vegnir messas a disposiziun gratuitamain al center chantunal da geodatas.

4

217.320

Art.  17 Consegna da cumponentas da la mesiraziun uffiziala 1 Sche la surveglianza da la mesiraziun pretenda quai, è l'inschignera geometra u l'inschigner geometer obligà da la consegnar gratuitamain las cumponentas da la mesiraziun uffiziala ch'èn destinadas a la verificaziun.

2 Las   cumponentas   da   la   mesiraziun   uffiziala   che   vegnan   conservadas   tar   la surveglianza   da   la   mesiraziun   vegnan   messas   a   disposiziun   gratuitamain   a l'inschignera geometra u a l'inschigner geometer incaricà per l'emprima registraziun, per la renovaziun e per l'actualisaziun da las datas.

Inscripziun dals puncts fixs

Art.  18 1 La surveglianza da la mesiraziun sto annunziar ils puncts fixs da la categoria 1 e 2 sco restricziun da la proprietad tenor il dretg public per l'inscripziun en il register funsil.

Cunfins da las servituts

Art.  19 1 Sin dumonda da las persunas pertutgadas pon ils cunfins da las servituts vegnir represchentads   en   il   plan   per   il   register   funsil,   uschenavant   che   lur   posiziun   è definida cleramain.

4. Actualisaziun

Contract d'actualisaziun

Art.  20 1 La vischnanca incumbensescha ina inschignera geometra u in inschigner geometer, ch'è   inscrit   en   il   register   dals   inschigners   geometers,   d'actualisar   e   d'administrar cuntinuadamain la mesiraziun uffiziala. Per quest intent fa ella in contract da dretg public (contract d'actualisaziun).

2 Il   contract   d'actualisaziun   po   mintgamai   vegnir   desditg   per   la   fin   d'in   onn chalendar, observond in termin da desditga da 12 mais. Ils contracts scadan il pli tard   quel   onn   che   la   geometra-revisura   u   il   geometer-revisur   cumplenescha   la vegliadetgna da pensiun ordinaria. La substituziun da la geometra-revisura u dal geometer-revisur sto vegnir garantida.

3 Il contract d'actualisaziun sto vegnir approvà da la surveglianza da la mesiraziun.

Vischnancas cun in agen post spezialisà

Art.  21 1 En vischnancas cun in agen post spezialisà per la mesiraziun uffiziala surpiglia l'inschignera geometra directiva u l'inschigner geometer directiv, ch'è inscrit en il register   dals   inschigners   geometers,   la   funcziun   da   la   geometra-revisura   u   dal geometer-revisur. La substituziun sto vegnir garantida.

5

217.320

Art.  22 Surdada da l'incumbensa tras l'uffizi dal register funsil 1 Sch'i   vegnan   midads   cunfins   da   bains   immobigliars,   dividids   u   unids   bains immobigliars,   fundads,   midads   u   stizzads   dretgs   independents   e   permanents   u servituts che ston vegnir represchentads en ils plans per il register funsil, surdat l'administratura u l'administratur dal register funsil immediatamain l'incumbensa a la geometra-revisura   u   al   geometer-revisur   d'actualisar   las   cumponentas   da   la mesiraziun uffiziala. Il medem vala er per la construcziun da vias, da chanals e da viafiers, sch'i vegnan midads cunfins da bains immobigliars, sco er per far plans da quartier e per realisar regruppaments dal terren.

Document da mutaziun

Art.  23 1 Per mauns da l'uffizi dal register funsil emetta la geometra-revisura u il geometer- revisur in document da mutaziun cun in plan da mutaziun e cun ina descripziun da las immobiglias per:

a)

b)

midadas da cunfin;

fundar, midar e stizzar dretgs independents e permanents cun ina surfatscha determinada sco er servituts.

2 Suenter che l'uffizi dal register funsil ha fatg la mutaziun, vegnan actualisadas las datas e las ulteriuras actas da la mesiraziun uffiziala.

Art.  24 Annunzias a la geometra-revisura u al geometer-revisur 1 Immediatamain suenter che las autoritads responsablas han dà la permissiun da construcziun, ston ellas annunziar a la geometra-revisura u al geometer-revisur ils edifizis permess, las vias e las sendas che vegnan construidas da nov, ils edifizis che vegnan disfatgs sco er tut las adressas d'edifizis che vegnan midadas u attribuidas da nov.

2 Il post ch'è responsabel per surdar ils numers d'edifizis annunzia en moda adattada a   la   geometra-revisura   u   al   geometer-revisur   responsabel   entaifer   in   mais   tut   ils numers   d'edifizis   ch'èn   vegnids   midads.   El   po   metter   a   disposiziun   questas infurmaziuns en la procedura d'invista.

Termins

Art.  25 1 Ils   documents   da   mutaziun   concernent   midadas   da   cunfin   e   midadas   da   dretgs independents e permanents ston per regla vegnir consegnads a l'uffizi dal register funsil entaifer 2 mais suenter che l'incumbensa è vegnida surdada.

2 Sche   las   midadas   da   cunfin   na   pon   betg   vegnir   inscrittas   en   il   register   funsil entaifer 1 onn suenter ch'il document da mutaziun è vegnì consegnà, fixescha l'uffizi dal register funsil – smanatschond la remutaziun – in termin da maximalmain 3 mais per liquidar quai. Suenter ch'il termin è scadì nunduvrà, surdat l'uffizi dal register funsil   a   la   geometra-revisura   u   al   geometer-revisur   l'incumbensa   da   far   la remutaziun da la midada da cunfin. Ils custs da la remutaziun ston vegnir surpigliads da la chaschunadra u dal chaschunader.

6

217.320

3 Ils   edifizis   projectads   ston   vegnir   actualisads   entaifer   1   mais   suenter   che   la permissiun da construcziun è vegnida dada.

4 Ils edifizis ed ils indrizs d'infrastructura realisads ston vegnir actualisads entaifer 12 mais suenter che la construcziun è terminada.

5 En   cas   da   datas,   nua   ch'i   na   po   vegnir   organisà   nagin   sistem   d'annunzia   per l'actualisaziun, sco en cas da datas che stattan en connex cun midadas natiralas da la cuvrida dal terren e.u.v. sto l'actualisaziun vegnir fatga en il rom da l'actualisaziun periodica entaifer 12 onns.

Metter a disposiziun las datas

Art.  26 1 Suenter mintga midada dals nivels d'infurmaziun «puncts fixs», «immobiglias» e «cuvrida dal terren» metta la geometra-revisura u il geometer-revisur responsabel a disposiziun  las  datas  en  furma  electronica  entaifer  in  di  al  chantun  ed  al  center chantunal da geodatas. Suenter midadas vi dals ulteriurs nivels d'infurmaziun ston las datas vegnir transmessas almain ina giada per mais.

Extracts legalisads

Art.  27 1 Per la legalisaziun d'extracts da la mesiraziun uffiziala en furma analoga u digitala èn responsabels la geometra-revisura u il geometer-revisur incaricà da la vischnanca e sia substituziun.

Custs da l'actualisaziun

Art.  28 1 La geometra-revisura u il geometer-revisur metta a quint ils custs da l'actualisaziun e   procura   per   l'incasso.   En   cas   da   lavurs   d'actualisaziun   voluminusas   po   vegnir pretendì in pajament anticipà dals custs.

2 Sche quints na vegnan betg pajads e sch'ina admoniziun tras la geometra-revisura u tras il geometer-revisur n'ha nagin success, è la vischnanca responsabla per incassar l'import dal quint. Per quest intent relascha ella ina disposiziun da quint contestabla.

3 Ils custs per lavurs d'actualisaziun vegnan calculads tenor ina tariffa approvada da la regenza.

4 Ils custs da l'actualisaziun currenta vegnan surpigliads da la chaschunadra u dal chaschunader respectivamain da la persuna ch'è proprietaria dal bain immobigliar il mument da la facturaziun; la pretensiun scada 5 onns suenter che la mutaziun è terminada.

Eliminaziun da cuntradicziuns

Art.  29 1 Sbagls da natira effectiva che n'han nagin effect giuridic vegnan curregids d'uffizi tras la geometra-revisura u tras il geometer-revisur.

2 Per eliminar cuntradicziuns tenor l'artitgel 14a da l'ordinaziun federala davart la mesiraziun uffiziala6) è responsabel il departament.

6) CS 211.432.2

7

217.320

5. Nums geografics

Art.  30

Registraziun e midada dals nums geografics da la mesiraziun uffiziala

1 Las   vischnancas   coopereschan   a   la   registraziun   dals   nums   geografics   da   la mesiraziun uffiziala tras l'inschignera geometra u tras l'inschigner geometer incaricà.

2 Per   mauns   da   la   cumissiun   chantunala   da   nomenclatura   pon   ellas   proponer   da midar nums geografics da la mesiraziun uffiziala gia approvads u da relevar novs nums geografics da la mesiraziun uffiziala.

Determinaziun dals nums geografics da la mesiraziun uffiziala

Art.  31 1 La cumissiun chantunala da nomenclatura examinescha ils nums geografics da la mesiraziun uffiziala e fixescha la scripziun.

2 Cunter decisiuns da la cumissiun chantunala da nomenclatura po la vischnanca far recurs tar la regenza. La regenza po dumandar ina posiziun da la direcziun federala da mesiraziun. La decisiun da la regenza è definitiva.

Nums da vischnancas, da lieus e da staziuns

Art.  32 1 La   cumissiun   chantunala   da   nomenclatura   examinescha   las   propostas   da   las vischnancas   per   midar   nums   da   vischnancas,   da   lieus   e   da   staziuns.   En   cas   da midadas   da   nums   da   vischnancas   e   da   lieus   realisescha   ella   eventualmain   la procedura d'examinaziun preliminara tar la confederaziun.

2 La regenza realisescha la procedura d'approvaziun per determinar e per midar nums da vischnancas, da lieus u da staziuns tar la confederaziun.

3 La surveglianza da la mesiraziun coordinescha cun las vischnancas pertutgadas e cun la Posta la determinaziun dal perimeter da lieus, determinescha las midadas territorialas ed annunzia quellas a l'uffizi federal da topografia.

Annunzias a l'uffizi federal

Art.  33 1 La surveglianza da la mesiraziun è responsabla per las annunzias a l'uffizi federal da topografia tenor l'artitgel 18 da l'ordinaziun davart ils nums geografics7).

Nums da vias ed adressas dals edifizis

Art.  34 1 Las vischnancas èn obligadas d'annunziar a l'uffizi determinaziuns e midadas da nums da vias.

2 La surveglianza da la mesiraziun coordinescha la communicaziun dals nums da vias  determinads  a   l'uffizi  federal   da  statistica  sco  er  als  furniturs  da  servetschs universals tenor ils artitgels 2 fin 4 da la lescha da posta8).

7) CS 510.625 8) CS 783.0

8

217.320

6. Disposiziuns finalas

Disposiziuns transitoricas

Art.  35 1 Tut   ils   contracts   d'actualisaziun   existents   ch'èn   en   vigur   ston   vegnir   adattads entaifer 6 onns suenter che questa ordinaziun è entrada en vigur.

Art.  36 1 Questa ordinaziun entra en vigur ils 15 da favrer 2012.

Entrada en vigur

9

217.320

Tabella da las modificaziuns - tenor conclus

Conclus 07-02-2012

Entrada en vigur 15-02-2012

Element relasch

Modificaziun emprima versiun

Publicaziun en la CUL 
10

217.320

Tabella da las modificaziuns - tenor element

Element relasch

Conclus 07-02-2012

Entrada en vigur 15-02-2012

Modificaziun emprima versiun

Publicaziun en la CUL 
11